Зөлфәт Зиннуров Рөстәм Миңнехановны балаларны куян күчтәнәченнән мәхрүм итмәскә чакыра (ВИДЕО)

	Шушы көннәрдә Татарстан президенты Рөстәм Миңнеханов юл йөрү кагыйдәләрен бозган өчен штрафларга 50% ташлама булганына бик каты кискен чыккан иде. “Кагыйдә бозу өчен нинди ташлама булырга мөмкин?” – диде Рөстәм Нургалиевич. Шоумен Зөлфәт Зиннуров исә үзенең инстаграмында Татарстан президентына мөрәҗәгать белән чыкты. 	 Зөлфәт әйтүенчә, штраф түләгәндә каралган 50% ташлама хисабына ул балаларына куян күчтәнәче алып кайта торган булган. Ә хәзер балалар нәүмиз калган. Зиннуров тәкъдиме буенча, штрафларны ике тапкыр күтәрергә мөмкин, ә ташламаны барыбер калдырырга кирәк, балалар жәл. Руль артында йөрүчеләр мине аңлар. Солярканың литры 46 сум 50 тиен бүгенге көндә! Адәм көлкесе! Әле штраф бәяләрен дә күтәрергә телиләр. Һәр кешенең үз гаиләсен туйдырасы, балаларын кеше итәсе бар бит. Ул балалар булмаса ил дә булмаячак, ләбаса! Бәлки, арагызда кагыйдәләрне бозма диючеләр дә табылыр. Бозмасак, бюджетка акча каян килер?))) @rusminnikhanov #сарказм #ачыкхат #ачыквидео #татарстан #водителирт Публикация от  Зульфат Зиннуров (@zulfat_zinnurov) 19 Дек 2018 в 2:01 PST 
	---	
Матбугат.ру

	№ --- | 19.12.2018	


